Graham Greene (näyttelijä)

**Graham Greene** (22. kesäkuuta 1952  – 1. syyskuuta 2025) oli kanadalainen, oneida-kansaan kuulunut näyttelijä. Hän sai parhaan miessivuosan Oscar-ehdokkuuden elokuvasta *[[Tanssii susien kanssa]]* vuonna 1991. 

## Nuoruus
Graham Greene syntyi Ohswekenissa Six Nations of the Grand Riverin reservaatissa. Hän kuului oneida-kansaan. Greene kasvoi Ontarion Hamiltonissa ja teki monia erilaisia fyysisiä töitä.

## Ura
Greene kiinnostui näyttelemisestä 1970-luvun lopulla, kun hänen ystävänsä suositteli häntä lukemaan käsikirjoituksensa. Greene työskenteli tuolloin äänisuunnittelijana. Greene aloitti uransa teatterissa ja teki 1979 ensiesiintymisensä televisiossa kanadalaisessa draamasarjassa *[[The Great Detective]]*. Hänen ensimmäinen elokuvansa oli vuoden 1983 elämäkertaelokuva *[[Voittaja (elokuva)|Voittaja]]*.

Greenellä oli 1980-luvulla pääasiassa pieniä rooleja yhdysvaltalaisissa ja kanadalaisissa independent-elokuvissa. Hänen kansainvälinen läpimurtonsa oli elokuvassa *[[Tanssii susien kanssa]]*, jossa hän esitti lakotojen poppamiestä Kicking Birdiä eli Ziŋtká Nagwákaa. Elokuva oli yksi vuoden 1990 menestyneimpiä, ja Greene oli siitä ehdolla parhaan miessivuosan Oscar-palkintoon.

Greenen Hollywood-ura käynnistyi *Tanssii susien kanssa* -elokuvan jälkeen, ja hän näytteli muun muassa elokuvissa *[[Ukkossydän]]* (1992)*, [[Maverick (elokuva)|Maverick]]* (1994)*, [[Die Hard – Koston enkeli]]* (1995)*, [[Vihreä maili]]* (1999) *ja [[Twilight – Uusikuu]]* (2009).* Viimeksi mainitussa hän oli* Harry Clearwaterin *roolissa.*

Greene näytteli uransa aikana yli sadassa elokuvassa ja televisiosarjassa. Hän voitti vuonna 1994 Gemini-palkinnon lastenohjelmasta *[[The Adventures of Dudley the Dragon]]* ja oli ehdolla palkintoon vuonna 1994 myös sarjasta *[[North of 60]]* sekä vuonna 1997 sarjasta *[[Äärirajoilla]]*. Greene palkittiin 1999 Grammyllä parhaasta lapsille suunnatusta spoken word -albumista ja vuonna 2025 Canadian Screen Awards -palkinnolla jännityskomediasta *[[Seeds (elokuva)|Seeds]]*. Greene sai urallaan myös monia kunniapalkintoja: Hänestä tuli 2015 Order of Canadan jäsen, hänet valittiin 2021 Kanadan Walk of Famelle, ja vuonna 2025 hän sai kenraalikuvernöörin esittävien taiteiden elämäntyöpalkinnon.

## Yksityiselämä
Greene oli 35 vuoden ajan naimisissa Hilary Blackmoren kanssa. He saivat liitostaan yhden tyttären. Greene kuoli syyskuussa 2025 torontolaisessa sairaalassa pitkän sairastelun jälkeen.

## Valikoitu filmografia

* *The Great Detective* (1979)
* *Running Brave* (1983)
* *Spirit Bay* (1984)– TV-sarja
* *Revolution* (1985)
* *9B* (1988) TV-sarja
* *Powwow Highway* (1989)
* *[[Lastentarhan kyttä]]* (1990)
* *[[Tanssii susien kanssa]]* (1990)
* *Clear Cut* (1991)
* *The Last of His Tribe* (1992)
* *Thunderheart* (1992)
* *Cooperstown* (1993)
* *Huck and the King of Hearts*  (1993)
* *Camilla*  (1994)
* *Medicine River* (1994)
* *[[Maverick (elokuva)|Maverick]]* (1994)
* *[[Die Hard – koston enkeli]]* (1995)
* *The Pathfinder* (1996)
* *[[Äärirajoilla]]* (1996) TV-sarja
* *The Education of Little Tree* (1997)
* *Grey Owl* (1999)
* *[[Vihreä maili]]* (1999)
* *Shadow Lake* (1999)
* *Lost and Delirious* (2001)

* *Duct Tape Forever* (2002)
* *Skins* (2002)
* *[[Lumihauvat]]* (2002)
* *Shattered City: The Halifax Explosion* (2003)
* *Coyote Waits* (2003)
* *A Thief of Time* (2004)
* *[[Transamerica (elokuva)|Transamerica]]* (2005)
* *Spirit Bear: The Simon Jackson Story* (2005)
* *[[Into the West]]* (2005) TV-minisarja
* *A Lobster Tale* (2006)
* *Christmas in the Clouds* (2005)
* *Just Buried* (2007)
* ** (2008) animaatio
* *[[Twilight – Uusikuu]]* (2009)
* *Tales of an Urban Indian* (2009)
* *Casino Jack* (2010)
* *Gunless* (2010)
* *Being Erica* (2010)
* *[[Talvinen tarina (elokuva)|Talvinen tarina ]]* (2014)
* *[[Wind River (vuoden 2017 elokuva)|Wind River]]* (2017)
* *[[Molly’s Game]]* (2017)
* *Antlers* (2021)
* *[[The Last of Us (televisiosarja)|The Last of Us]]* (2023)
* *[[Echo (minisarja)|Echo]]* (2024)

## Lähteet